OpenLLM-France/wikimedia huggingface dataset:
# Helmut Polensky

Helmut Polensky (Berlín, Alemanya; 10 d'octubre de 1915 - Saint-Tropez, França, 6 de novembre de 2011) va ser un pilot d'automobilisme i motociclisme alemany, així com constructor d'automobilisme. Va ser guanyador del primer Campionat d'Europa de Ral·lis l'any 1953.

## Trajectòria

Polensky s'inicia a la competició de motociclisme a principis de la dècada dels anys 30, disputant també proves d'automobilisme a finals de dècada. En paral·lel inicia la seva formació en enginyeria a Auto Union i s'uní a Nationalsozialistisches Kraftfahrkorps. Posteriorment, passaria la Segona Guerra Mundial com a logístic militar a Berlín, fugint del cautiveri soviètic a Hamburg.
Passada la Guerra, retornà a Berlín, obrí un concessionari de Vespa i un taller de preparació de cotxes de Fórmula 3, començant a disputar ell mateix curses d'aquesta modalitat a Alemanya Occidental.
Posterirment, l'any 1952 disputà la Mille Migle i diverses edicions del Tour de França d'automòbils. En paral·lel, es va mudar amb la família a Karlsruhe, on va obrir un concessionari de Volkswagen. Conduint un Porsche, guanya la Coupe des Alpes de 1953 i el primer Campionat d'Europa de Ral·lis.
També va ser vuitè a les 12 Hores de Reims en 1954 i va disputar en tres ocasions les 24 hores de Le Mans, aconseguint l'any 1955 guanyar la seva categoria i finalitzar quart de la general amb un Porsche 550/4 RS Spyder 1500 compartit amb Richard von Frankenberg.
L'any 1956 es retira de la competició i es converteix en un exitòs distribuïdor d'automòbils.

## Referències

* ↑ «Helmut Polensky» (en anglès). Racing Sports Car. [Consulta: 8 juliol 2022].
* ↑ «Helmut Polensky | Racing career profile | Driver Database». [Consulta: 8 juliol 2022].
* ↑ «Home» (en anglès britànic). [Consulta: 8 juliol 2022].
# Beliaiévskaia

Beliaiévskaia (en rus: Беляевская) és un poble de la República de Komi, a Rússia, segons el cens del 2010 tenia 175 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Tuscarawas

Tuscarawas és una població dels Estats Units a l'estat d'Ohio. Segons el cens del 2000 tenia 934 habitants.

## Demografia

Segons el cens del 2000, Tuscarawas tenia 934 habitants, 373 habitatges, i 271 famílies. La densitat de població era de 507,9 habitants per km².
Dels 373 habitatges en un 32,7% hi vivien nens de menys de 18 anys, en un 58,4% hi vivien parelles casades, en un 9,7% dones solteres, i en un 27,3% no eren unitats familiars. En el 24,7% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 2,95.
Per edats la població es repartia de la següent manera: un 25,1% tenia menys de 18 anys, un 6,7% entre 18 i 24, un 28,2% entre 25 i 44, un 22,1% de 45 a 60 i un 18% 65 anys o més.
L'edat mediana era de 39 anys. Per cada 100 dones de 18 o més anys hi havia 91,8 homes.
La renda mediana per habitatge era de 35.592 $ i la renda mediana per família de 43.646 $. Els homes tenien una renda mediana de 30.288 $ mentre que les dones 20.357 $. La renda per capita de la població era de 15.806 $. Aproximadament el 4,5% de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tuscarawas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Tuscarawas». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# (303) Josephina

(303) Josephina és un asteroide pertanyent al cinturó exterior d'asteroides descobert el 12 de febrer de 1891 per Elia Millosevich des de l'observatori astronòmic del Collegio Romano a Roma, Itàlia. El seu nom es deu a una persona molt estimada del descobridor.

## Característiques orbitals

Orbita a una distància mitjana de 3,124 ua del Sol, podent acostar-se fins a 2,929 ua i allunyar-se fins a 3,318 ua. La seva inclinació orbital és de 6,873° i l'excentricitat de 0,06232. Tarda 2.016 dies a completar una òrbita al voltant de Sol.

## Referències

* ↑ Afirmat a: Minor Planet Center Database.
* 1 2 3 4 5 6 «JPL Small-Body Database». [Consulta: 18 octubre 2023].
* 1 2 3 4 5 6 7 «JPL Small-Body Database». [Consulta: 24 gener 2024].
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.
* ↑ «(303) Josephina» (en anglès). Jet Propulsion Laboratory. [Consulta: 25 juliol 2015].

## Vegeu també

* Llista d'asteroides
* Cos menor de sistema solar

## Enllaços externs

* «(303) Josephina» (en anglès). Minor Planet Center. [Consulta: 25 juliol 2015].
# Daniel Coke

Daniel Parker Coke (17 de juliol del 1745 – 6 de desembre del 1825) va ser un advocat i diputat anglès.

## Biografia

Coke va ser l'únic fill de Thomas Coke (1700-1776), un advocat, i Matilda Goodwin (1706-1777). Va pertànyer a una antiga família de Derbyshire, els Cokes de Trusley. Va ser educat a la Derby School, al Queen's College d'Oxford i a l'All Souls College, també d'Oxford. Es va graduar els anys 1769 i 1772.
Coke va obtenir el títol d'advocat el 1768, i va practicar com a tal a l'Anglaterra central. Des del 1776 al 1780 va ser diputat per Derby, i més tard, del 1780 al 1812, per Nottingham.
Des del 1793, Coke va donar suport a la política del govern britànic sobre la guerra contra França. Durant les eleccions generals de 1802 Coke ja era poc popular a Nottingham a causa del seu suport al conflicte bèl·lic, i també se l'acusava d'alts preus dels aliments; va perdre davant del Dr. Joseph Birch de Preston. Coke va presentar una al·legació contra el resultat i el maig de 1803 va guanyar unes noves eleccions, i tornà a fer-ho encara una altra vegada contra Birch el 1806.
Després de retirar-se del Parlament, Coke va continuar com a president de les sessions del govern de Derbyshire fins al 1818. Va morir a Derby l'any 1825 sense haver-se casat mai. Posteriorment se li va dedicar un monument a la Catedral de Derby.

## Referències

* Coke, Daniel Parker (1745–1825), barrister and politician per Mark Pottle a lOxford Dictionary of National Biography
# Guerres otomanosèrbies

Aquests conflictes–d'Otomana serbis inclouen aquells de Sèrbia medieval contra l'Imperi d'Otomana, fins que Primera Guerra Mundial (Turquia moderna).

## Edats de mig

* Batalla de Demotika en octubre 1352
* Batalla de Sırp Sındığı en 1364

### Caiguda de l'Imperi serbi

* Batalla del riu Maritsa el 26 de setembre de 1371
* Batalla de Dubravnica en 1381
* Batalla de Pločnik en 1386
* Batalla de Savra en 1385
* Batalla de Kosovo Polje en 1389

### Despotat de Sèrbia

* Batalla de Tripolje en 1402
* Setge de Novo Brdo en 1412
* Invasió d'otomana de Sèrbia en 1425
* Invasió d'otomana de Sèrbia en 1427
* Invasió d'otomana de Sèrbia en 1437
* Invasió d'otomana de Sèrbia en 1438
* Invasió d'otomana de Sèrbia (1439–44)
* Croada de Varna
** Batalla de Nish (1443)
** Batalla de Zlatitsa en 1443
** Batalla de Kunovica en 1444
* Invasió d'otomana de Sèrbia (1454–55)
** Batalla de Kruševac en 1454
** Batalla de Leskovac en 1454
* Invasió d'otomana de Sèrbia en 1456
** Setge de Belgrad en 1456
** Setge de Smederevo en 1456
* Invasió d'otomana i conquesta de Sèrbia en 1459
* Invasió d'otomana i conquesta de Bòsnia en 1463
** Setge de Jajce en 1463, Duchy de St. Sava
en 1471, el Despotat de Sèrbia va ser renovat en exili com a vassall dins de l'Imperi Austrohongarès fins a mitjans del segle xvi.
* Batalla de Breadfield en 1479
* Conquesta d'otomana de Zeta en 1499

## Període otomà

* Llarga Guerra Turca (1593–1606)
** Alçament de Banat (1594)
** Revolta sèrbia de 1596-1597
* Gran Guerra Turca (1683–99)
* Kočina Krajina Serb Rebel·lió (1788)

## Revolució sèrbia
### Primera Revolta sèrbia

* Batalla de Drlupa
* Batalla de Svileuva
* Batalla de Adakale
* Batalla de Jagodina
* Batalla de Ivankovac (18 August 1805)
* Batalla de Rudnik
* Batalla de Vrbica
* Batalla de Mišar (12–15 August 1806)
* Batalla de Deligrad (desembre 1806)
* Setge de Belgrad (1806)
* Liberation De Belgrad (1807)
* Batalles de Malajnica i Štubik
* Batalla de Čegar (15 April – 31 maig 1809)
* Batalla de Jasika
* Batalla de Prahovo
* Batalla en la Drina (1810)
* Batalla de Varvarin
* Batalla de Tičar
* Batalla de Loznica
* Batalla de Mačva
* Batalla de Ravnje
* Va tenirži Prodan és Repugna

### Segona Revolta sèrbia

* Batalla de Ljubić
* Batalla de Čunčak
* Batalla de Palez
* Batalla de Požarevac
* Batalla de Dublje

## Segle xix

* Hercegovina Revolta (1852–62)
* Hercegovina Revolta (1875–77)
* Serbi-Guerres turques (1876–1878)
** Batalla de Izvor
** Batalla de Šumatovac
** Batalla de Veliki Šiljegovac
** Batalla de Krevet
** Batalla de Đunis
** Batalla de Javor
** Setge de Pirot
** Setge de Niš
** Batalla de Samokovo

## Era moderna

* Primera Guerra balcànica (1912–1913)
** Batalla de Kumanovo
** Batalla de Prilep
** Batalla de Bitola
** Setge de Adrianople
** Setge de Scutari
* Primera Guerra Mundial (1914–1918)

## Referències

* . : Јанус.
# Barrackpore

Barrackpore és un municipi de Bengala Occidental, Índia, capçalera de la subdivisió de Barrackpore i del districte de North 24 Parganas, i un barri perifèric de Calcuta. Antigament es va dir Agarpara i després South Barrackpur per diferenciar-la de North Barrackpur que havia crescut més al nord. Finalment se li va donar el nom oficial de Barrackpore.
Al cens del 2001 tenia 144.331 habitants.

## Història

El primer aquarterament britànic fou construït el 1772 i ben segur va donar nom a la ciutat. Posteriorment els britànics ho van convertir en centre administratiu i residència del virrei a uns 25 km de Calcuta.
El 1824 es va revoltar a la ciutat Sepoy Binda Tiwary. El 1857 fou escenari d'un incident que pogué ser la causa de la revolta d'aquell any; un soldat indi, Mangal Pandey, va atacar el seu comandant britànic i fou jutjat per una cort marcial i executat i el regiment llicenciat.

## Referències

* Imperial Gazetteer of India, Oxford, Clarendon Press, 1908-1931.
# Homer (Alaska)

Homer és una població dels Estats Units a l'estat d'Alaska. Segons el cens del 2005 tenia 5.364 habitants.

## Demografia

Segons el cens del 2000, Homer tenia 3.946 habitants, 1.599 habitatges, i 1.008 famílies La densitat de població era de 144 habitants/km².
Dels 1.599 habitatges en un 34,6% hi vivien nens de menys de 18 anys, en un 48,3% hi vivien parelles casades, en un 10,1% dones solteres, i en un 36,9% no eren unitats familiars. En el 29,4% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,99.
Per edats la població es repartia de la següent manera: un 27,6% tenia menys de 18 anys, un 7,2% entre 18 i 24, un 26,9% entre 25 i 44, un 28,2% de 45 a 60 i un 10,1% 65 anys o més.
L'edat mitjana era de 39 anys. Per cada 100 dones hi havia 97,8 homes. Per cada 100 dones de 18 o més anys hi havia 98,7 homes.
La renda mitjana per habitatge era de 42.821 $ i la renda mitjana per família de 53.571 $. Els homes tenien una renda mitjana de 38.063 $ mentre que les dones 30.494 $. La renda per capita de la població era de 21.823 $. Aproximadament el 7,7% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Homer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 16 juliol 2010].
* ↑ «Geographic Comparison Table- Homer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Triangulum Minor

Triangulum Minor o Triangulum Minus (llatí, triangle menor) és el nom d'una constel·lació, avui en desús, creada per Johannes Hevelius la qual estava formada pels estels de la part sud de l'actual constel·lació del Triangle. El triangle estava definit pels següents estels de cinquena magnitud: 6 Trianguli -també coneguda pel seu nom de variable TZ Trianguli-, 10 Trianguli i 12 Trianguli. Va aparèixer poc en els següents mapes estel·lars, i per a finals del segle xix havia caigut en desús.

## Referències

* ↑ «Triangulum Minus. Star Tales (Ian Ridpath)».
* ↑ «Triangulum Minor. Obsolete constellations (Shane Horvatin)». Arxivat de l'original el 2015-11-02. [Consulta: 26 desembre 2019].
# Barranc de Xércoles

El barranc de Xércoles és un barranc que discorre pels termes municipals de Gavet de la Conca, a l'antic terme d'Aransís, i de Llimiana, a la zona dels Masos de Llimiana. Es forma a 1.108 msnm, al vessant sud-oest del Capolat d'Aransís, des d'on davalla cap a ponent, lleugerament decantat cap al nord. Passa pel sud del poble d'Aransís, zona on rep l'aigua de diverses fonts, com la Font Llun, le Gotelleres, la Font de la Coma o la Font del Ruïnal, i va a passar pel nord dels Masos de Llimiana, poc abans d'abocar-se en el pantà dels Terradets, a la Noguera Pallaresa.

## Enllaços externs

* Institut Cartogràfic de Catalunya
# Heraclea de Cària

Heraclea de Cària (en grec antic Ἡράκλεια) era una ciutat que menciona Estrabó i situa a Cària, en una localització desconeguda. Claudi Ptolemeu la descriu amb l'addició de Ἀλβανῷ (Heracleia Albanoi) i Plini el Vell, Suides i Eudòxia Macrembolitissa l'anomenen Ἀλβάκη (Herakleia Albake). Era una ciutat diferent d'Heracleia Latmus, situada a la frontera entre Cària i Jònia.

## Referències

* ↑ Smith, William (ed.). «1. Heracleia». Dictionary of Greek and Roman Geography (1854). [Consulta: 10 gener 2021].
# Trianon (Frankfurt)

* Per a altres significats, vegeu «Trianon (Frankfurt) (desambiguació)».
El Trianon és un gratacel de 45 pisos i 186 metres d'alçada constru¨t el 1993 i localitzat al districte de Westend-Süd de la ciutat de Frankfurt del Main (Alemanya). La disposició del Trianon té aproximadament la forma d'un triangle equilàter, les cantonades del qual estan formades per torres de tres costats. Damunt de l'edifici hi ha una piràmide invertida suspesa per les tres cantonades. És la primera estructura a Alemanya que utilitza formigó d'alta resistència.
És la seu del DekaBank, altres llogaters són el Banc Federal Alemany (Deutsche Bundesbank) i el Franklin Templeton Investments.

## Propietaris

El 2007, DekaBank va vendre l'edifici al Morgan Stanley European Office Fund (MSEOF). Posteriorment, es va transferir una participació del 57% en l'edifici al fons d'inversió immobiliària Morgan Stanley P2 Value.
El juny de 2015, Morgan Stanley i Madison Real Estate van vendre l'edifici a l'inversor nord-americà NorthStar Reality Europe per l'equivalent a 540 milions de dòlars EUA. El novembre de 2018, NorthStar Reality Europe va vendre el Trianon al consorci financer sud-coreà IGIS i Hana Financial Investment per 758 milions de dòlars EUA.

## Referències

* ↑ «Announcement». DEKA, 26-04-2007 [Consulta: 17 agost 2022].
* ↑ Girda, Alex «Trianon Trades for No Small Change». Commercial Property Executive, 17-07-2015 [Consulta: 17 agost 2022].
* ↑ Kalinsoki, Gail «NorthStar Realty Europe Sells Frankfurt’s Trianon Tower». Commercial Property Executive, 14-12-2018 [Consulta: 17 agost 2022].

## Enllaços externs

* Informació i fotografies de la Trianon (anglès) i (alemany)
# Matioliïta

La matioliïta és un mineral de la classe dels fosfats que pertany al grup de la dufrenita. Rep el nom en honor de Paulo Anselmo Matioli (n. 1975).

## Característiques

La matioliïta és un fosfat de fórmula química NaMgAl₅(PO₄)₄(OH)₆·2H₂O. Va ser aprovada com a espècie vàlida per l'Associació Mineralògica Internacional l'any 2005. Cristal·litza en el sistema monoclínic. La seva duresa a l'escala de Mohs és 5. Fa una sèrie de solució sòlida amb la burangaïta, de la qual n'és l'anàleg de magnesi.
Segons la classificació de Nickel-Strunz, la matioliïta pertany a «08.DK - Fosfats, etc, amb cations de mida mitjana i gran, (OH, etc.):RO₄ > 1:1 i < 2:1» juntament amb els següents minerals: richelsdorfita, bariofarmacosiderita, farmacosiderita, natrofarmacosiderita, hidroniofarmacosiderita, farmacoalumita, natrofarmacoalumita, bariofarmacoalumita, burangaïta, dufrenita, natrodufrenita, gayita, kidwel·lita, bleasdaleïta, matulaïta i krasnovita.

## Formació i jaciments

Va ser descoberta a la Gentil claim, a Mendes Pimentel (Minas Gerais, Brasil). També ha estat descrita en altres indrets del Canadà, els Estats Units i Àustria.

## Referències

* ↑ «Matioliite» (en anglès). Mindat. [Consulta: 7 desembre 2021].
# Bernardo Ximénez de Cascante

Bernardo Ximénez de Cascante y Martín (Cascante, 20 de novembre de 1669 - 13 de desembre de 1730) fou un religiós espanyol, bisbe de Barcelona entre 1725 i 1730.
Col·legial de la Universitat d'Alcalá de Henares, i catedràtic de la mateixa Universitat, a més de canonge de Calahorra, i abat de Santander, fou el bisbe de Barcelona entre els anys 1725 i 1730. Fou cavaller de l'Orde de Sant Joan de Jerusalem. Hi ha referències d'una visita pastoral que féu a la parròquia de Mataró el mes de juny de 1726. I també que l'any 1730, sent encara bisbe de Barcelona, feu un donatiu per col·laborar a la reconstrucció de la torre de l'església parroquial de Santa María de la seva població natal, que es trobava força deteriorada.

## Referències

* ↑ «Cascante, Bernardo Jiménez de». Auñamendi Eusko Entziklopedia [Consulta: 3 octubre 2022].
* ↑ «Bishop Bernardo Jiménez Cascante †, Bishop of Barcelona». The Hierarchy of the Catholic Church Current and historical information about its bishops and dioceses. [Consulta: 3 octubre 2022].
* ↑ «Arquebisbat de Barcelona». Gran Enciclopèdia Catalana. Barcelona: Grup Enciclopèdia Catalana [Consulta: 3 octubre 2022].
* ↑ «Bernardo Jiménez de Cascante contra José Jiménez de Cascante». Corte Mayor de Navarra, 1764. Arxivat de l'original el 3 d’octubre 2022. [Consulta: 3 octubre 2022].
* ↑ Colomer i Busquets, Josep «L'ermita de Sant Simó de Mataró. Recull de dades històriques (IV). Segle XVIII». Sessió d'Estudis Mataronins, Núm. 11, 1994, pàgs. 27-42 [Consulta: 3 octubre 2022].
* ↑ Tarifa Castilla, María Josefa «La torre del campanario barroca de la Iglesia parroquial de Cascante y la participación del arquitecto Fray José Alberto Pina». Revista del Centro de Estudios Merindad de Tudela, Núm. 27, 2019, pàgs. 83-124 [Consulta: 3 octubre 2022].
# Cyber Monday

El Cyber Monday o Ciberdilluns és un terme de màrqueting pel dilluns després del dia festiu d'Acció de Gràcies dels Estats Units. El terme va ser creat per empreses de màrqueting perquè els consumidors compressin per internet. Ellen Davis i Scott Silverman van crear el terme el 28 de novembre de 2005 en una nota de premsa de Shop.org titulada Cyber Monday. De seguida va esdevenir un dels dies amb més compres per internet.
El Ciberdilluns ha esdevingut l'equivalent en línia al divendres Negre però normalment per a pàgines web més petites que volen competir d'aquesta manera amb les més grans. Des de la seva creació, ha esdevingut un terme de màrqueting internacional utilitzat per detallistes en línia a través del món.
El 2017, les vendes en línia del Cyber Monday van créixer fins a un rècord de 6.590 milions de dòlars, en comparació amb els 2.980 milions de dòlars el 2015 i els 2.650 milions de dòlars el 2014. No obstant això, el valor mitjà de la comanda va ser de 128 dòlars, lleugerament inferior als 160 dòlars del 2014. El Cyber Monday del 30 de novembre de 2020 va ser el dia de compres en línia més gran de la història dels Estats Units amb un total de 10.700 milions de dòlars en despesa en línia.

## Referències

* ↑ adan. «Cyber Monday en España» (en castellà), 13-11-2019. [Consulta: 30 juny 2020].
* ↑ «'Cyber Monday' Quickly Becoming One of the Biggest Online Shopping Days of the Year». Shop.org.
* ↑ Swider, Matt «Cyber Monday 2017» (en anglès). TechRadar [Consulta: 23 novembre 2017].
* ↑ Patton, Elaina. «Your brain on cortisol: Why overstressed gray matter is leading us astray in lockdown» (en anglès), 25-12-2020. [Consulta: 11 agost 2023].
# Basketo

El basketo o masketo (també coneguda com a Basketto, Baskatta, Mesketo, Misketto, i Basketo-Dokka) és una llengua afroasiàtica del grup omòtic parlada al Woreda Especial Basketo de Pobles del Sud, que és part d'Etiòpia, pels basketos. Es divideix en dos dialectes principals: "Doko" (Dokko) i "Dollo" (Dollo). A més de la seva llengua materna, alguns també parlen melo, oyda, galila, o gofa.
Comparteix trets lingüístics del subgrup omet, dins la branca nord de les llengües cuixítiques: l'ordre canònic de la frase és subjecte-objecte-verb, gran presència de morfemes derivatius i sons glotals.

## Referències

* ↑ Cens d'Etiòpia de 2007
* ↑ Raymond G. Gordon, Jr, ed. 2005. "Basketo", Ethnologue: Languages of the World. 15th edition. Dallas: Summer Institute of Linguistics.
* ↑ Alemayehu Abebe, "Sociolinguistic Survey Report of the Mesketo Language of Ethiopia", SIL Electronic Survey Reports SILESR 2002-067.

## Bibliografia

* Schütz, Julia (2006): "Kasusmarkierung im Basketo: Eine Analyse im Rahmen der Distribuierten Morphologie" in Gereon Müller & Jochen Trommer (eds.): Subanalysis of Argument Encoding in Distributed Morphology, Linguistische Arbeitsberichte 84, Universität Leipzig, pp. 63–75.

## Enllaços externs

* "Mapa del Basketto" Arxivat 2012-02-18 a Wayback Machine., LL-Map website
# Herrick (Dakota del Sud)

Herrick és una població dels Estats Units a l'estat de Dakota del Sud. Segons el cens del 2000 tenia 105 habitants.

## Demografia

Segons el cens del 2000, Herrick tenia 105 habitants, 42 habitatges, i 24 famílies. La densitat de població era de 79,5 habitants per km².
Dels 42 habitatges en un 31% hi vivien nens de menys de 18 anys, en un 54,8% hi vivien parelles casades, en un 4,8% dones solteres, i en un 40,5% no eren unitats familiars. En el 35,7% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,44.
Per edats la població es repartia de la següent manera: un 29,5% tenia menys de 18 anys, un 9,5% entre 18 i 24, un 25,7% entre 25 i 44, un 17,1% de 45 a 60 i un 18,1% 65 anys o més.
L'edat mediana era de 38 anys. Per cada 100 dones de 18 o més anys hi havia 105,6 homes.
La renda mediana per habitatge era de 23.056 $ i la renda mediana per família de 31.250 $. Els homes tenien una renda mediana de 21.250 $ mentre que les dones 18.750 $. La renda per capita de la població era d'11.906 $. Cap de les famílies i el 6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Herrick». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Herrick». American Fact Finder. Oficina del Cens dels Estats Units, 12-01-2010.